Уједињење Јемена није прошло онако како је Југ очекивао. Северњачки политичари су били заступљенији и утицајнији у јеменској политици, а Југ је уз то био и економски запостављан. Нагомилани антагонизми између две стране кулминисали су грађанским ратом и покушајем отцепљења Југа 1994. године. Југ је поражен у сукобу и велик део јужњачких политичара напустио је Јемен. Напетости и разлике између Југа и Севера и даље постоје, те су стална претња политичкој стабилности Јемена.